text: আবদুর রউফ (–২৯ নভেম্বর ২০১১) বাংলাদেশের নীলফামারী জেলার রাজনীতিবিদ ও মুক্তিযোদ্ধা যিনি তৎকালীন রংপুর-১ ও নীলফামারী-১ আসনের সংসদ সদস্য ছিলেন। প্রথম ও পঞ্চম জাতীয় সংসদে তিনি হুইপ হিসেবে দায়িত্ব পালন করেন।
  
  প্রাথমিক জীবন
  আবদুর রউফ  সালে নীলফামারীর ডোমার উপজেলার বাগডোকরা গ্রামে জন্মগ্রহণ করেন। তার পিতা আজিজুল্লা সরকার, যিনি ১৯৭১ সালে স্বাধীনতা যুদ্ধের সময় পান হানাদার বাহীনির হাতে নিহত হন।
  
  তার স্ত্রী সাবেক সংসদ সদস্য ও মহিলা আওয়ামী লীগের সাংগঠনিক সম্পাদিকা ফরিদা রউফ আশা ১০ সেপ্টেম্বর ২০০৭ সালে মৃত্যুবরণ করেন।
  
  রাজনৈতিক জীবন
  আবদুর রউফ ১৯৬৩ থেকে ১৯৬৪ মেয়াদে রাজশাহী বিশ্ববিদ্যালয় ছাত্র সংসদের (রাকসু) সাধারণ সম্পাদক ছিলেন। ১৯৬৮ থেকে ১৯৬৯ মেয়াদে তিনি পূর্ব পাকিস্তান কেন্দ্রীয় ছাত্রলীগের সভাপতি হিসেবে দায়িত্ব পালন করেন।
  
  ১৯৭১ সালে সরাসরি মুক্তিযুদ্ধ অংশগ্রহণ করেন এবং ছয় নম্বর সেক্টরে প্রবাসী বাংলাদেশ সরকারের প্রতিনিধি ও মুক্তিযোদ্ধা কমান্ডার হিসেবে দায়িত্ব পালন করেন। ১৯৭০ সালের পাকিস্তানের নির্বাচনে তিনি আওয়ামী লীগের প্রার্থী হিসেবে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির সদস্য ছিলেন।
  
  তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১ আসন থেকে সংসদ সদস্য নির্বাচিত হন। শেখ মুজিবুর রহমানের পার্লামেন্টে তাকে ডেপুটি চিফ হুইপের দায়িত্ব দেয়া হয়। ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নীলফামারী-১ আসন থেকে সংসদ সদস্য নির্বাচিত হন। পঞ্চম জাতীয় সংসদে বিরোধী দলীয় চিফ হুইপ হিসেবে দায়িত্ব পালন করেন।
  
  তিনি আওয়ামী লীগের রাজনীতির সাথে জড়িত থাকলেও পরে গণফোরামের রাজনীতির সাথে জড়িত হন। তিনি গণফোরামের সভাপতিমণ্ডলীর সদস্য ছিলেন।
  
  মৃত্যু
  আবদুর রউফ ২৯ নভেম্বর ২০১১ সালে মৃত্যুবরণ করেন।
  
  তথ্যসূত্র
  
  বিষয়শ্রেণী:১৯৪০-এর দশকে জন্ম
  বিষয়শ্রেণী:২০১১-এ মৃত্যু
  বিষয়শ্রেণী:নীলফামারী জেলার রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
  বিষয়শ্রেণী:গণফোরামের রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: আবদুর রউফ (নীলফামারীর রাজনীতিবিদ)